PS รูด 8% หลังสิ้นสุดช่วงเวลาสวอปหุ้น PSH
PS รูด 8% หลังสิ้นสุดช่วงสวอปหุ้น PSH ล่าสุด ณ เวลา 10.31 น. ราคาอยู่ที่ 19 บาท ลบ 1.50 บาท หรือ 7.32% สูงสุดที่ 20.20 บาท ต่ำสุดที่ 18.80 บาท มูลค่าซื้อขายที่ 14.71 ล้านบาท อนึ่งนักลงทุนที่ซื้อหุ้น PS ในวันนี้จะไม่สามารถนำหุ้นไปเสนอขายให้ "พฤกษา โฮลดิ้ง" หรือ PSH ได้
21 พ.ย. 2559

ผู้สื่อข่าวรายงานว่า ราคาหุ้นบริษัท พฤกษา เรียลเอสเตท จำกัด (มหาชน) หรือ PS ณ เวลา 10.31 น. ราคาอยู่ที่ 19 บาท ลบ 1.50 บาท หรือ 7.32% สูงสุดที่ 20.20 บาท ต่ำสุดที่ 18.80 บาท มูลค่าซื้อขายที่ 14.71 ล้านบาท ขณะที่ดัชนีตลาดหุ้นไทยโดยรวมลบ 0.05%

โดยราคาหุ้น PS ปรับตัวลงเนื่องจากวันนี้ (21 พ.ย.) นักลงทุนที่ซื้อหุ้น PS จะไม่สามารถนำมาเสนอขายให้กับ “บริษัท พฤกษา โฮลดิ้ง จำกัด (มหาชน) หรือ PSH” ผู้ทำคำเสนอซื้อได้ ซึ่งเป็นไปตามแผนการปรับโครงสร้างกิจการของบริษัท โดยการจัดตั้ง PSH เพื่อทำคำเสนอซื้อหลักทรัพย์ของ PS โดยการแลกเปลี่ยนหุ้นในอัตราส่วนการแลกเปลี่ยนหลักทรัพย์เท่ากับ 1 หุ้นสามัญที่ออกใหม่ของพฤกษา โฮลดิ้ง ต่อ 1 หุ้นสามัญของพฤกษา เรียลเอสเตท ได้กำหนดระยะเวลาการทำคำเสนอซื้อหลักทรัพย์ในช่วงตั้งแต่วันที่ 19 ต.ค.59 ถึงวันที่ 23 พ.ย.59 รวมทั้งสิ้น 23 วันทำการ ซึ่งวันทำการสุดท้ายที่นักลงทุนสามารถซื้อหุ้นของบริษัทเพื่อเสนอขายให้แก่พฤกษา โฮลดิ้งได้ คือ วันศุกร์ที่ 18 พ.ย.ที่ผ่านมา           